****

**על קו העוני-חלק א'**

|  |  |
| --- | --- |
| C:\Documents and Settings\haya\Local Settings\Temporary Internet Files\Content.IE5\4QCXH50B\MC900349177[1].wmf | **פתיח**  |

**משימת פתיחה:**

קראו את המשפטים האלה ועבדו בקבוצות, על פי ההנחיות שבהמשך:

להיות עני פירושו...

* לכבות את החימום באמצע החורף כי ההורים אינם יכולים לשלם את חשבון החשמל.
* להסתפק בשתי שמיכות לשבע נפשות במשפחה.
* פקיד ששואל את אמא יותר מדי שאלות וגורם לה לבכות.
* להתבייש כי ההורים אינם יכולים לשלם על הטיולים של בית הספר.
* כשאחיך התינוק קורע לך בטעות את המחברת ואין כסף לקנות חדשה.
* הוסיפו לפחות שני משפטים נוספים הממחישים מהו עוני.
* לפניכם הגדרת המלה עוני מתוך "מילון ספיר":

עוני – מחסור, דלות, עניות, חוסר כול.

עוני – דוֹחַק, סבל, מצוקה.

חשבו האם כל הדוגמאות שניתנו מתאימות להגדרת העוני שבמילון.

* רכזו את כל המשפטים שהוספתם על גבי כרזה והוסיפו איור וכותרת המתאימים לתוכן המשפטים שהוספתם.

|  |  |
| --- | --- |
|  | **לימוד בחברותות**  |

המשנה אוסרת על מי שיש לו יותר ממאתיים זוז (מטבע שהייתה נהוגה בעת ההיא) לקבל סיוע וצדקה, משום שיש לו את המִזְעָר (מינימום) הדרוש כדי לחיות.

האם כל תפקידנו הוא לדאוג שלכל עני יהיו רק "200 זוז"? אמנם יהיה לו המזער הנדרש לאוכל ולבגד, אך הם באמת זה תפקידנו? או שמא תפקידנו לסייע לו לחיות בכבוד? תשובה לכך נחפש בסיפור הזה:

***מָאתַיִים זוּז פָּחוֹת דִּינָר***

לְתַלְמִיד אֶחָד מִתַּלְמִידֵי רַבִּי יְהוּדָה הַנָּשִׂיא

הָיוּ בְּכָל רְכוּשׁוֹ רַק מָאתַיִים זוּז (מַטְבֵּעַ עַתִּיקָה) פָּחוֹת דִּינָר (מַטְבֵּעַ עַתִּיקָה בַּעֲלַת עֵרֶךְ נָמוּךְ יוֹתֵר)

וּבִגְלַל שֶׁהָיוּ לוֹ פָּחוֹת מִמָּאתַיִים זוּז הָיָה זַכַּאי לְקַבֵּל סִיּוּעַ.

הָיָה רַבִּי רָגִיל לְהַפְרִישׁ לוֹ (לָתֵת לוֹ)

פַּעַם בְּשָׁלוֹשׁ שָׁנִים מַעֲשֵׂר עָנִי (עֲשִׂירִית מֵהַיְּבוּל הַמּוּקְדֶּשֶׁת לַעֲנִיִּים אַחַת לְשָׁלוֹשׁ שָׁנִים).

הָיְיתָה עֵינָם שֶׁל תַּלְמִידַי רַבִּי צָרָה (קִנְּאוּ בּוֹ) בְּאוֹתוֹ עָנִי,

וְהַשְׁלִימוּ לוֹ הַדִּינָר הֶחָסֵר כְּדֵי שֶׁלֹּא יִהְיֶה זַכַּאי לַסִּיּוּעַ.

בָּא רַבִּי לָתֵת לוֹ מַעֲשֵׂר עָנִי

אָמַר לוֹ הַתַּלְמִיד הֶעָנִי: "רַבִּי יֵשׁ לִי כֶּסֶף בְּשִׁיעוּר

מָאתַיִים זוּז וְאֵינִי זַכַּאי לִצְדָקָה"

אָמַר רַבִּי: "מִישֶׁהוּ עָשָׂה כָּאן מַעֲשֶׂה לֹא הָגוּן"

רָמַז רַבִּי לְתַלְמִידָיו,

וְהַכְנִיסוּ אֶת הֶעָנִי לַחֲנוּת

וְאָכְלוּ עַל חֶשְׁבּוֹנוֹ שֶׁל הֶעָנִי וְהֶחְסִירוּ מִמֶּנּוּ דִּינָר

וְנָתַן לוֹ רַבִּי מַעֲשֵׂר עָנִי.

**(על פי תלמוד ירושלמי מסכת פאה פרק ח' הלכה ח')**

1. לפי הסיפור, מה ההגדרה לקו העוני (שמי שמתחתיו מקבל סיוע ומי שמעליו אינו זכאי לקבל סיוע)?
2. האם בעיני רבי יהודה הנשיא זו ההגדרה שאכן מפרידה בין עניים לעשירים? הסבירו את תשובתכם.
3. לדעתכם, כיצד המדינה צריכה לפעול למען העניים? לתת לעניים מעט כסף כדי שיגיעו לקו העוני או לסייע להם בכל מחסורם?

|  |  |
| --- | --- |
| C:\Documents and Settings\haya\Local Settings\Temporary Internet Files\Content.IE5\OAVT9ZLL\MC900355335[1].wmf | **פעילות סיכום**  |

בקבוצות, המחיזו את הסיפור בקבוצות. אל תשכחו בהמחזה להביע את רגשות המשתתפים, כגון:

* מה מרגיש העני כשתלמידי רבי נותנים לו דינר?
* מה הוא מרגיש כשאוכלים על חשבונו בחנות?
* מה הוא מרגיש כשרבי נותן לו בסוף מעשר עני?
* מה מרגישים התלמידים של רבי בכל שלבי הסיפור?
* הציגו את הסיפורים בפני הכיתה.